Nafarroako Parlamentuko Mahaiak, 2022ko urriaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Sodena, CEN eta Albyn Medicalen arteko hitzarmenaren ondoriozko maskara stocka murrizteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko urriaren 17an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Sodena, CEN eta Albyn Medicalen arteko hitzarmenaren ondoriozko maskara stocka murrizteari buruz alderdien artean eta/edo Sodenaren Administrazio Kontseiluan planteatutako alternatibak ikusita:

1- Garapen Ekonomiko eta Enpresarialeko Departamentuak eta/edo Sodenak CENekin izandako kontaktuak, planteamenduak eta egindako ekintzak, eta jaso den erantzuna.

2- Garapen Ekonomiko eta Enpresarialeko Departamentuak eta/edo Sodenak Osasun Departamentuarekin eta Nafarroako Gobernuko beste departamentu batzuekin izandako kontaktuak, planteamenduak eta egindako ekintzak, eta jaso den erantzuna.

3- Garapen Ekonomiko eta Enpresarialeko Departamentuak eta/edo Sodenak Osakidetzarekin edo Eusko Jaurlaritzako beste ordezkari batzuekin izandako kontaktuak, planteamenduak eta egindako ekintzak, eta jaso den erantzuna.

4- Garapen Ekonomiko eta Enpresarialeko Departamentuak eta/edo Sodenak enpresa handiekin eta multinazionalekin izandako kontaktuak, planteamenduak eta egindako ekintzak, eta jaso den erantzuna.

Iruñean, 2022ko urriaren 10ean

Foru parlamentaria: Cristina Ibarrola Guillén